На основу члана 61., став 5. Закона о становању и одржавању зграда („Сл. гласник РС“, бр. 104/2016), члана 4. Одлуке о бесповратном суфинансирању активности на инвестиционом одржавању и унапређењу својстава зграде („Сл. Лист општине Ада“, бр. 17/2021), члана 5. Правилника о бесповратном суфинансирању активности на инвестиционом одржавању и унапређењу својстава зграде („Службени лист општине Ада“, бр. 34/2021) члана 44. став 5. Закона о локалној самоуправи („Сл. гласник РС“, бр. 129/2007, 83/2014, 101/2016-др.закон и 47/2018) и члана 64., ст. 1., тч. 11. Статута општине Ада („Сл. лист општине Ада“, бр. 11/2019, 20/2019 и 32/2020) Председник општине Ада дана 04.10.2021. године расписује

**ЈАВНИ ПОЗИВ**

**за учешће на конкурсу за бесповратно суфинансирање активности на инвестиционом одржавању и унапређењу својстава зграде**

**I Предмет јавног позива**

Предмет конкурса је додела средстава за бесповратно суфинансирање активности на инвестиционом одржавању и унапређењу својстава зграда на територији општине Ада.

 У складу са расположивим средствима која су обезбеђена у буџету општине Ада могу се финасирати активности инвестиционог одржавања и унапређења својстава зграде и то:

- санација равних кровова у циљу спречавања настанка штетних последица по живот и здравље људи и безбедност;

- инвестиционо одржавање фасада ради спречавања штетних последица по безбедност грађана;

- унапређење енергетских својстава зграде ради смањења негативних утицаја на животну средину;

друге активности којима се спречава настанак штерних последица по здравље и живот грађана, привреду и имовину веће вредности.

 Учешће Општине Ада, у финансирању активности у оквиру пројеката на инвестиционом одржавању и унапређењу својстава зграде може износити највише до 50% предрачуна потребних финансијских средстава.

**II Право учешћа на јавном позиву**

За суфинасирање пројеката на инвестиционом одржавању и унапређењу свостава зграде могу да конкуришу стамбене заједнице са територије општие Ада, регистроване у складу са законом којим се уређује одржавање зграда.

**III Документација**

Уз пријаву која се подноси на јавни позив, обавезно се подноси и следећа докуентација:

1. решење о регистрацији стамбене заједнице;

2. одлука скупштине стамбене заједнице о подношењу пријаве на јавни позив;

3. извод из програма одржавања зграде у коме су наведене активности инвестиционог одржавања предвиђене за текућу годину;

4. техничка документација потребна за извођење радова у складу са Законом о планирању и изградњи;

5. решење о одобрењу извођења радова на инвестиционом одржавању, издато од стране органа општинске управе надлежног за грађевинске послове;

6. доказ да је подносилац пријаве обезбедио потребна средства за реализацију пројекта;

7. изјава о прихватању обавезе подносиоца пријаве у случају да Општина Ада суфинансира активности инвестиционог одржавања и унапрешења својстава зграде (Образац 1);

8. друга документа од значаја за спровођење пројекта.

**IV Подношење пријаве**

Пријаве се подносе у затвореној коверти преко писарнице општинске управе, или препоручено поштом са назнаком Пријава за избор пројеката за бесповратно суфинансирање активности инвестиционог одржавања и унапређења својстава зграда.

**V Рок за подношење пријаве**

Рок за подношење пријаве по расписаном јавном позиву износи 15 дана од дана објављивања јавног позива на интернет страници оптине Ада.

**VI Критеријуми за рангирање**

Рангирање и избор пројеката који ће бити суфинансирани утврђени су Правилником о оесповратном суфинансирању активности на инвестиционом одржавању и унапређењу својстава зграде („Службени лист општине Ада“, бр. 34/2021) и врши се применом следећих критеријума:

- хитност интервенције који носи максимални број бодова 40,

- степен унапређења својстава зграде који носи максимални број бодова 30,

- у зависности од ранијег коришћења буџетских средстава ако су та средства коришћена зависно да ли су обавезе из уговора у свему испоштоване максимално може бити 5 бодова, а ако та средства нису коришћена максимални број бодова по овом основу може бити 10 бодова,

- раније интервенције на згради – за зграде које су радове инвестиционог и текућег одржавања предузимале пре 1990. године, максимални број бодова је 20, а за зграде које су наведена радове предузимале од 1991. па до 2000. године, максимални број бодова је 15, за зграде коју су наведене радове предузимале од 2001. до 2010. године максимални број бодова може бити 10, и за зграде које су наведене радове изводиле после 2011. године, максимални број бодова може бити 5.

Максимални број бодова који се може доделити пројекту је 100 бодова.

У случају да два или више пројеката буду вредновани са истим бројема бодова, предност у додели средстава има пројекат који је добио више бодова по основу хитности, а за случај да су пројекти добили исти број бодова по хитности, предност има пројекат који је добио више бодова по основу степена унапређења својстава зграде и намене објеката.

**VII Отварање пристиглих пријава и рангирање пријава**

Комисија најкасније у року од 5 дана од дана истека рока за подношење пријаве врши отварање приспелих пријава.

Неблаговремене пријаве које су поднете након утврђеног рока за подношење пријаве, биће одбачене без разматрања применом правила општег управног поступка која регулишу поступање са неблаговремено поднетим поднесцима.

Пријаве уз које нису достављени одговарајући докази прописани овим правилником сматраће се неуредним пријавама и исте ће бити одбачене посебним решењем без посебног разматрања од стране комисије.

Комисија у року од 30 дана од дана истека рока за подношење пријава саставља ранг листу пројеката коју је дужна да достави свим учесницима јавног позива.

Подносиоци пријава, у року од три дана од дана објављивања ранг листе у складу са овим правилником имају право да изврше увид у документацију коју су доставили остали учесници јавног позива, као и да испитују правилност поступка који је претходио рангирању пристиглих пријава а који је спровела комисија.

**VIII Одлука о додели средстава**

Комисија подноси Општинском већу предлог Одлуке о додели финансијских средстава за суфинансирање активности инвестиционог одржавања и унапређења својстава зграда које општина Ада.

Општинско веће доноси Одлуку о додели финансијских средстава за суфинансирање активности инвестиционог одржавања и унапређења својстава зграда које општина Ада.

О резултатима јавног конкурса Комисија обавештава учеснике у поступку у року од 8 дана од дана утврђивања резултата спроведеног поступка јавног конкурса.

Листа кандидата који на основу наведене Одлуке остварују право на финансирање из буџета Општине објављује се на званичној интернет страници општине.

Након доношења Одлуке о додели финансијских средстава суфинансирање активности инвестиционог одржавања и унапређења својстава зграда које општина Ада, закључује се уговор између стамбене заједнице и Председника општине.

Уговор из претходног става садржи:

* назив и садржину програма/пројекта
* износ средстава која се додељују из буџета општине за реализацију пројекта инвестиционог одржавања и унапређења својстава зграде
* укупну вредност пројекта
* датум почетка и завршетка извођења радова по пројекту
* права и обавезе уговорних страна и
* начин решавања евентуалних спорова.

Један примерак закљученог уговора о додели финансијских средстава доставља се Општинској управи – одељењу надлежном за финансије и буџет ради реализације истог.

**IX Објављивање јавног позива**

Јавни позив објавити на интернет страници општине Ада и на огласној табли Општинске управе општине Ада.

**X Информације**

Додатне информације се могу добити у Одељењу за комуналене послове, урбанизам, грађевинарство и заштиту животне средине Општинске управе општине Ада на телефон 024/852-106 локал 125.

Република Србија

Аутономна Покрајина Војводина

ПРЕДСЕДНИК ОПШТИНЕ АДА

Број: 020-5-68/2021-02 ПРЕДСЕДНИК ОПШТИНЕ

Дана: 04.10.2021. године Золтан Билицки